**Durga Chew-Bose**, nada en Montreal en 1986, é unha escritora canadense de orixe india, residente en Brooklyn.

Traxectoria
-----------

Naceu no Quebec, filla de pais de Calcuta. Mudouse aos Estados Unidos con 17 anos, onde asistiu á escola en Novo México durante dous anos. Máis tarde, asistiu ao Sarah Lawrence College, e conseguiu unha estancia dun ano na Universidade de Oxford.

Chew-Bose colaborou con diversas publicacións, como *The Guardian*, *Buzzfeed*, *The Hairpin*, *Rolling Stone*, *GQ*, *The New Inquiry*, *n+1*, *Interview*, *Paper*, *Hazlitt*, e *This Recording.* Na revista *Nylon*, Kristen Iverson describe a Chew-Bose como "unha das ensaístas e críticas máis talentosas e perspicaces"; en *The Guardian*, Sarah Galo di, "Se os millenials teñen referencias intelectuais, a escritora Durga Chew-Bose é unha delas, cos seus escritos extensos e reflexivos sobre identidade e cultura que atraen a atención dos lectores"

Chew-Bose tamén imparte clases de escritura no Sarah Lawrence College.

### *Too Much and Not the Mood*

Esta obra toma o seu título do diario de Virginia Woolf de 1931. *Too Much and Not the Mood* é unha colección de 14 ensaios nos que Chew-Bose describe "as complicacións de madurar e establecerse... o que significa ser unha moza negra nun mundo de brancos e o fermoso dilema de ser unha canadense de primeira xeración."

Os críticos salientaron a innovación estilística da escritura de Chew-Bose. *Too Much and Not the Mood* inclúese nunha lista dos "15 lanzamentos de libros feministas máis esperados de 2017". Sadie L. Trombetta describiu o libro como unha "colección de ensaios, cartas, prosa, e poesía."
*Too Much and Not the Mood* foi tamén catalogado como "un dos 25 lanzamentos editoriais máis interesantes de 2017". Maris Kreizman dixo no *New York Magazine's Vulture* que "se admiras a habilidade de combinar o persoal e o académico nunha emocionante nova forma de arte de Maggie Nelson, Durga Chew-Bose será a túa nova escritora favorita." *Publishers Weekly* dixo do seu libro que "os xiros da linguaxe e as apaixonantes referencias culturais, elevan o debut de Chew-Bose por encima das coleccións de ensaios persoais recentes de autores novos"

### Writers of Color

Con Buster Bylander, Jazmine Hughes e Vijith Assar, Chew-Bose fundou A web *Writers of Color* en abril de 2015.. *Writers of Color* é unha base de datos de escritores negros contemporáneos que busca "dar máis visibilidade aos escritores de cor, facilitando o acceso ás súas publicacións, construír unha plataforma fácil de usar para os editores e representar con exactitude aos escritores".

Notas
-----

1. ↑  "*Too Much and Not the Mood* by Durga Chew-Bose".
2. ↑  Stern, Amanda (10 de abril de 2017). "Durga Chew-Bose". *Interview Magazine*. Consultado o 10 de abril de 2017.
3. ↑  "Fact-Checking The New York Observer's Media Power Bachelorettes List".
4. ↑  "Bulletin July 2007 | South Asian Women’s Community Centre – Centre communautaire des femmes Sud-Asiatiques". Arquivado dende o orixinal o 23 de maio de 2017. Consultado o 30 de xaneiro de 2018.
5. ↑  "30 Under 30: The Envy Index".
6. ↑  "50 Books We Can't Wait To Read In 2017".
7. ↑  "Durga Chew-Bose: 'Women have been edited since we were little girls'".
8. ↑  "Durga Chew-Bose". Sarah Lawrence College. Arquivado dende o orixinal o 14 de outubro de 2017. Consultado o 30 de xaneiro de 2018.
9. ↑  "10 brilliant emerging female authors to read in 2017". Arquivado dende o orixinal o 02 de febreiro de 2017. Consultado o 30 de xaneiro de 2018.
10. ↑  "Essays". ISSN 0362-4331.
11. ↑  "Nonfiction Book Review: Too Much and Not the Mood: Essays by Durga Chew-Bose". *Publishers Weekly* (en inglés). 27 de marzo de 2017. Consultado o 25 de marzo de 2017.
12. ↑  "15 Most Anticipated Feminist Book Releases Of 2017".
13. ↑  "25 of the Most Exciting Book Releases for 2017". New York Magazine.
14. ↑  "The 100 Most Influential People in Brooklyn Culture - Brooklyn Magazine".
15. ↑  "How To Solve Media's Diversity Problem".
16. ↑  "The World Doesn’t Need More Female Music Critics".
17. ↑  "Writers of Color.org". Arquivado dende o orixinal o 16 de agosto de 2016. Consultado o 30 de xaneiro de 2018.
18. ↑  "Writers of Color • About".

Véxase tamén
------------

### Ligazóns externas

* Durga Chew-Bose en Twitter
* *Too Much and Not the Mood*
* Entrevista con Durga Chew-Bose Arquivado 25 de marzo de 2017 en Wayback Machine. no podcast de BuzzFeed *Another Round* (24 de marzo de 2015)

|  |  |
| --- | --- |
| Control de autoridades | 
* Wd: Q29019720
* WorldCat
* VIAF: 41148449584915690254
* ISNI: 0000 0004 6360 5744
* LCCN: n2017001242

 |